OpenLLM-France/wikimedia huggingface dataset:
# Ogasun (argipena)

Ogasun hitzak adiera zenbait ditu:
* ekonomian, ogasun edo ondasuna;
* herri-dirubideetan, ogasuna, batetik, estatu bateko dirubide eta zerga-bilketaz arduratzen den administrazioa da, eta, bestetik, estatuaren errenta, zerga eta ondasunen multzoa.
# Ogcocephalidae

Ogcocephalidae arrain lofiformeen familia da, ur sakonetan bizi dena.

## Generoak

* Coelophrys
* Dibranchus
* Halicmetus
* Halieutaea
* Halieutichthys
* Halieutopsis
* Malthopsis
* Ogcocephalus
* Solocisquama
* Zalieutes

## Erreferentziak

* ↑ Karrer, C. & John H-C.. (1998). Encyclopedia of Fishes. San Diego: Academic Press, 166–167 or. ISBN 0-12-547665-5..

## Kanpo estekak

* Datuak: Q917267
* Multimedia: Ogcocephalidae / Q917267
* Espezieak: Ogcocephalidae
# Ogassa

Ogassa Kataluniako udalerria da, Ripollès eskualdean eta Gironako probintzian kokatua. 2009ko urtarrilaren 1eko erroldaren arabera 264 biztanle zituen. 45,2 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 1.561 | 1.253 | 1.186 | 828 | 677 | 669 | 740 | 419 | 310 | 256 | 256 | 264 |

## Ikus, gainera

* Gironako udalerrien zerrenda

## Kanpo estekak

* (Katalanez) Udalaren webgunea.
* Datuak: Q12285
* Multimedia: Ogassa / Q12285
# Penceiliogi

Penceiliogi, Galesko Llanelli udalerriaren kanpoaldean dagoen barruti txiki bat da, Carmarthenshire konderrian. Iparraldean Bryn, hego-mendebaldean Dafen, hegoaldean Pemberton eta hego-ekialdean Llwynhendy ditu.

## Kanpo estekak

* Datuak: Q7162306
# Pencoed

Pencoed, Galesko udalerri bat da, Bridgend konderrian. Bridgend udalerriaren ipar-ekialdean dago, M4 autobidean.
2011ko erroldaren arabera 9.170 biztanle zituen.

## Kanpo estekak

* Datuak: Q2567716
* Multimedia: Pencoed / Q2567716
# Pencran

Pencran (bretainieraz Penn-ar-C'hrann) Bretainiako Finistère departamenduko udalerri bat da.

## Kanpo estekak

* Datuak: Q219370
* Multimedia: Pencran / Q219370
# Pendant

Pendant arte-bibliografian erabiltzen den terminoa da, bereziki "pendant osatu" esamoldean. Horrekin pieza pare bat izendatzen da: bi koadro, bi eskultura edo baita dekorazio-arteetako obrak ere, hala nola erlojuak edo argimutilak; biak espazio egokian batera erakusteko dira, adibidez, ate baten alboetan edo simetria osatuz gela batean edo arasa baten gainean. Normalean neurri eta proportzio berberak izaten dituzte, eta gai artistiko berari buruzkoak izaten dira.

## Etimologia

"Pendant" hitza frantsesetik dator eta esanahi desberdinak ditu: "zintzilikari" baina baita ere "antzekoa" edo "berdina"; "être le pendant" esamoldea, bestetik, "kontrapartea izan"; "faire pendant" "parekatu" izango litzateke.

## Iruditegia

* Giovanni Paolo Panini (1691–1765) margolariaren pendant egiten New Yorkeko Metropolitan Museum of Arten:
* Antzinako Erroma.
* Erroma modernoa.

## Erreferentziak

* ↑ https://diccionario.reverso.net/frances-espanol/pendant

## Kanpo estekak

* Datuak: Q591644
* Multimedia: Pendants (artworks) / Q591644
# Pencombe

Pencombe, Ingalaterrako mendebaldean dagoen udalerri bat da, Herefordshire konderrian.
2011n 336 biztanle zituen.
* Datuak: Q3784618
* Multimedia: Pencombe / Q3784618
# Pend Oreille konderria (Washington)

Pend Oreille konderria (ingelesez: Pend Oreille County) Washingtonko konderri bat da, Ameriketako Estatu Batuetan. Hiriburua Newport da. 2010eko zentsuaren arabera 13.001 biztanle zituen, Pend Oreille kilometro koadroko azaleran.

## Geografia

Pend Oreille konderriak 3.691,36 kilometro koadro ditu. Horietatik 65,41 ura dira. Beste 3.625,96 lurra dira. Biztanleria dentsitatea 3,52 da.

## Demografia

2010eko zentsoan bizi ziren 13.001 pertsonetatik 12.068 txuriak edo hispanoak dira. Horietatik hispano edo latino kategorian 391 dira. 50 beltzak edo afroamerikarrak. 466 amerikar natiboak ziren eta 16 Hawaii edo Pazifikoko irletako natiboak. 73 asiarrak ziren. Bestelako arraza bat kategorian 24 biztanle daude. Bukatzeko euren burua arraza bat baino gehiagotan 304 pertsonek kokatzen zuten.

### Biztanleria piramidea
## Kanpo estekak

* Datuak: Q485301
* Multimedia: Pend Oreille County, Washington / Q485301
# Penco

Penco Txileko erdialdeko komuna eta hiri bat da. Biobío eskualdeko Concepción probintzian kokatuta dago. 2002ko erroldan, 46.016 biztanle zituen.

## Toponimia

Antuco hitzak Mapudungunez peumoko ura esan nahi du.

## Kanpo estekak

* (Gaztelaniaz) Pencoko udalaren webgunea.
* Datuak: Q51093
* Multimedia: Penco / Q51093
# Penclawdd

Penclawdd, Galesko udalerri bat da, Swansea eskualdean eta Gower penintsularen iparraldeko kostaldean. Bertako berberetxo industriarengatik ezaguna da.
2011ko erroldaren arabera 3.635 biztanle zituen.

## Kanpo estekak

* Datuak: Q3381195
* Multimedia: Penclawdd / Q3381195
# Pencuke

Pencuke, Ingalaterrako Kornualles konderriko herrixka bat da.

## Kanpo estekak

* Datuak: Q7162354
# Ondartza dorrea

Ondartza dorrea Gipuzkoako Bergara udalerrian dagoen pizkundetar estiloko jauregi bat da. Hain zuzen ere, Bergarako Alde Zaharran kokatua dago, Bidekurutzeta kaleko 1. zenbakian, Jauregi etxea, Olaso dorrea eta Bergarako udaletxearen artean. Parean, Iturritxo (edo Ondartza-Zabala) etxea parean dauka, Bidekurutzeta kaleaz bestaldean.
XVI. mendearen lehen erdian Gaztelako koroaren zerbitzura 53 urtez egon zen Andres Martinez Ondartzak eraiki zuen.
Beste izen batzuk izan ditu: Ondartza komendadorearen etxea, Ondartza etxea eta Burgosko dorrea.

## Ikus gainera

* Gipuzkoako jauregi eta dorretxeen zerrenda

## Erreferentziak

* ↑ Gil Massa, Jesús.. (2001). Urbanismo y arquitectura civil en Bergara : siglos XIII-XVIII. Bergarako Udala ISBN 84-923475-8-9. PMC 433136660. (Noiz kontsultatua: 2020-07-01).
* Datuak: Q25474145
* Multimedia: Ondartza Dorrea / Q25474145
# Ondasun erkide

Ondasun erkidea edo ondasun komuna erkidego bateko kide guztien jabetzako ondasuna da. Ondasun hori edozein motatakoa izan daiteke: natura baliabideak, herri lurrak, softwarea...

## Erreferentziak

* ↑ Euskalterm Terminologia Banku Publikoa
# Ondasun publikoen bidegabeko eralgitze

Zuzenbidean, ondasun publikoen bidegabeko eralgitzea edo ondasun publikoak bidegabe eralgitzea agintari edo funtzionario publiko batek egiten duen delitua da: irabaziak lortzeko asmoz, bere funtzioen zioz dituen ondasun edo efektu publikoak ostea edo asmo bera duen beste norbaitek ondasun horiek ostu ditzan onartzea. Zigor Kodean jasotako delitua da.
Langile batek bere enplegatzaileari lapurtzean egiten dituen ekintza kriminalei buruzkoa da funts-desbideratzea; ondasun publikoen bidegabeko eralgitzea, ordea, funts publikoak bidegabe erabiltzea da.

## Erreferentziak

* 1 2 Euskalterm: [Herri-ogasuna Hiztegia] [2015]

## Kanpo estekak

* Datuak: Q10752197
# Ondasun suntsikor

Ondasun suntsikorrak edo produktu suntsikorrak horiek kontsumitzean agortzen doazen ondasun eta produktuak dira, klase bereko beste hainbesterekin ordeztu daitezkeenak, hala nola papera eta janaria.

## Kanpo estekak

* Datuak: Q1474273
# Ondasun higiezin

Ondasun higiezinak —edo, besterik gabe, higiezinak— edo onibarrak lurrari atxikirik dauden ondasunak dira, hala nola lursailak, orubeak, etxeak, lantegiak eta, oro har, mugitu ezin daitezkeen gauzak. Ordenamendu juridiko zenbaitetan, ontziak eta hegazkinak ere ondasun higiezintzat hartzen dira eta horien ezaugarri zenbait jasotzen dituzte gutxienez. Herrialde bateko ondasun higiezinak Jabetza Erregistroetan, non ondasun horien gaineko eskubideak zehazten diren, eta katastroan, non ondasun horien deskribapen fisikoa egiten den, zerrendatzen dira.

## Ikus, gainera

* Higiezinen agentzia
* Higiezinen burbuila

## Kanpo estekak

* Datuak: Q684740
* Multimedia: Realty / Q684740
# Ondartzape

Bizkaiko hondartza. Mundakako udalerrian kokatzen da.

## Ezaugarriak

Mundakatik Bermeora doan errepidean dagoen gasolindegi ondoan dagoen bide batetik heltzen da hondartza hontara. 300 metroko jaitsiera egin behar da oinez. Arrokak eta hondarra ditu hondartzak, nahiz eta itsasgora denean ia desagertu egiten den. Hondartzak 50 metroko zabalera dauka. Itsasbehera denean, 2.000 m2-ko azalera dauka eta 830 m2-ko azalera itsasgora denean.
Arriskugarritasun txikia dauka, eta uraren kalitatea oso ona da. Urpekaritza praktikatzeko egokia da. Hondartzara joaten den batez besteko jende kopurua ertaina da.

## Kanpo estekak

* Datuak: Q9004637
# Ondas Sariak

Ondas Sariak sari mota batzuk dira zeinetan, irrati, telebista, zinema, eta musika profesionalei entregatzen zaiotenak. 1954tik Radio Barcelona eta SERek, entregatzen dute urtero.
| Aitorpena | musika, zinema, irrati eta publizitate profesional hoberenak |
| Aurkeztuta | SER eta Radio Barcelonaren eskutik |
| Herrialdea | Espainia |
| Lehenengo emaria/ saria | 1954 |

## Kanpo estekak

* Datuak: Q786357
* Multimedia: Premio Ondas / Q786357
# Ondasun

Ekonomian, ondasuna gizakiaren behar bat asetzen duen zerbait da, edota gehiago edukitzea nahi den zerbait da. Adiera zabalean, ondasunetan ekoizten diren eta beharrak edo desirak asetzen dituzten gauza materialak (liburu bat, adreilu bat) eta ez materialak edo zerbitzuak (ile-apainketa bat) biltzen dira. Adiera hertsian, ondasunak eta zerbitzuak esamoldea erabiltzen da eta horrela, ondasunak edo beharrak eta desirak asetzen dituzten gauza fisikoak alde batetik, eta bestetik zerbitzuak edo materialak ez diren gauzak bereizten dira.
Ondasunaren definizioa lausoa da eta aldi berean garrantzitsua. Ondasunaren definizio zehatzak kontsumitzailearen eskariaren eremua zehaztuko du eta hortik ekonomia-zientzia osoa. Ez dago, ordea, adostasunik ondasun ekonomikoaren definizioaren gainean: zerbait hori homogeneoa den edo hainbat ondasun mota dauden, asetzen dituzten beharrak nolakoak diren, ondasuna izateko prezio bat ordaindu edo lana egitea beharrezkoa den, ondasunaren eskasia edo kopuru mugatua izan behar den. Galdera hauek guztiek garrantzitsuak dira ekonomian. Adibidez, ondasuna den zerbait hori homogeneoa bada ondasun mota guztietarako, ondasun bakoitzari balioa eman edo baloratzearen arazoa sortzen da. Dena den, eskuarki onartzen den definizioari jarraiki, ondasunek gizakien beharrizanak asetzen dituzte, horretarako baliabide urriak edo mugatuak daudela.

## Ondasunak sailkatzeko moduak
### Eskuragarritasunaren arabera

* Ondasun libreak: Premiak asetzeko ondasunak dira, baina jaberik eta preziorik ez dutenak. Ugariak dira eta ez dute ekoizpen-prozesurik behar, ez lortzeko, ez erabiltzeko. Adibidez: eguzkia hartzea.
* Ondasun ekonomikoak eta zerbitzuak: Ondasun ekonomikoak urriak dira eta ordaindu egin behar da haiek erabiltzeko. Zerbitzuak ondasun ekonomiko mota bat dira. Adibidez: motor bat, eta zerbitzua, berriz, bidaia bat.

### Funtzioaren arabera

* Kontsumo-ondasunak: Pertsonen premiak zuzenean asetzen dituztenak dira. Adibidez: bizikleta.
** Bitarteko kontsumo-ondasuna: Ase nahi duen beharra asetzeko gai ez den eta horrenbestez eraldatu egin behar den ondasuna. Adibidez: Irina.
** Kontsumo-ondasun bukatua: Erabiltzeko edo kontsumitzeko prest dagoen ondasuna. Adibidez: Pastela.
* Kapital-ondasuna: Pertsonen premiak zeharka asetzen dituztenak dira. Adibidez: bizikletako osagairen bat ekoizten duena.

## Ikus, gainera

* Ekipo-ondasun
* Giffen ondasun
* Espainiako Kultura Intereseko Ondasuna (BIC)
* Kultura-ondare
* Ondasun erkide
* Ondasun higiezin

## Kanpo estekak

* Datuak: Q28877
* Multimedia: Goods (economics) / Q28877
# Phil Naro

Phillip Sampognaro, Phil Naro izenarekin ezaguna (Rochester New York, 1958ko martxoaren 13a - 2021eko maiatzaren 3a) estatubatuar abeslaria, konpositorea, disko-ekoizlea eta gitarra-jotzailea izan zen, Talas, Chain Reaction eta Coney Hatch hard rock taldeetan parte hartu zuelako. Daytime Entertainment Emmy saria jaso zuen 6Teen gazteen telesaileko abeslari gisa.

## Biografia
### Karrera musikala

Narok 1970eko hamarkadan hasi zuen bere kantari ibilbidea eskolako zenbait taldetan. 1979an Torontora joan zen Kanadako Chain Reaction taldean sartzeko, eta harekin X-Rated Dream 1 eta X-Rated Dream 2 albumak grabatu zituen. Estatu Batuetara itzuli zenean, Talas hard rock taldean sartu zen, Billy Sheehan baxu jotzaile birtuosoak zuzenduta. David Lee Roth-ek 1980ko hamarkadaren erdialdean Van Halen taldea utzi zuenean, bakarkako taldea sortzea erabaki zuen eta Sheehan kontratatu zuen bere baxu-jotzaile gisa, Talasen banaketa ekarri zuena. Naro Kanadara itzuli zen, eta han Coney Hatch taldeko abeslari nagusia bihurtu zen, James LaBrie, Dream Theatre metal talde aurrerakoiarekin egindako lanagatik oso ezaguna egin zen kantariaren ordez.
Eddie Kramer ekoizlea Naro-rekin harremanetan jarri zen 1990eko hamarkadaren hasieran eta Peter Criss-en, Kiss-eko jatorrizko bateria-jolearen, bakarkako talde berriaren kantari gisa parte hartzera gonbidatu zuen. Saio hauen ondorioz, "Blue Moon Over Brooklyn" eta "Bad People" abestiak Naro kantari zutela Criss-en Cat # 1 diskoan sartu ziren. Ordutik aurrera, musikariak kolaborazio eta agerraldi ugari grabatu ditu Lee Aaron, John Rogers, DDrive, Druckfarben eta King Friday bezalako taldeekin eta artistekin, bakarlari gisa disko batzuk grabatzeaz gain. 2020ko abuztuan, Billy Sheehanek jakinarazi zuen Talas-en estudioko disko berria zegoela lanean, eta Naro izango zuela kantari gisa.

### Osasun arazoak eta heriotza

Narok ebakuntza egin behar izan zion 2013an diagnostikatutako lepotik tumore gaiztoa kentzeko. Ebakuntzaren ondoren, musikariak bere gaixotasuna kontrolatzea lortu zuen terapia alternatibo desberdinen bidez. 2020an, IHeartRadion egindako elkarrizketan adierazi zuen berriro mihiaren minbiziarekin lehiatzen ari zela eta kimioterapia tratamendua jasotzen ari zela.
2021eko maiatzaren 3an hil zen, gaixotasunaren ondorioz.

## Erreferentziak

* ↑ «Veteran Rocker PHIL NARO Loses Cancer Battle; "One Of The Finest Human Beings I Have Ever Known," Says BILLY SHEEHAN» BraveWords.
* 1 2 «Veteran Rock Singer Phil Naro Battling Cancer» iHeart Radio.
* 1 2 «Phil Naro Biography» DDRIVE Official.
* ↑ «New TALAS Studio Album Is Almost Done, Says BILLY SHEEHAN» Blabbermouth.
* ↑ «TALAS Singer PHIL NARO Is Battling Tongue Cancer» Blabbermouth.
* ↑ «TALAS Frontman PHIL NARO Diagnosed With Cancer; GoFundMe Campaign Launched To Pay Medical Expenses» Brave Words.
* ↑ «TALAS Singer PHIL NARO Dies After Battle With Cancer» Blabbermouth.

## Kanpo estekak

* Datuak: Q100273688
# Philadelphia (Mississippi)

Philadelphia Mississippiko hiri bat da. Neshoba konderrian kokatua dago. 2010ean 7.477 biztanle zituen, 31,6 kilometro koadrotan banatuta.

## Ikus, gainera

* Neshoba konderria

## Kanpo estekak

* Datuak: Q935334
* Multimedia: Philadelphia, Mississippi / Q935334
# Philadelphia (New York)

Philadelphia New York estatuko herri bat da. Jefferson konderrian kokatua dago. 2010ean 1.252 biztanle zituen, 2,34 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q5406013
# Phil Read

Phillip William Read (Luton, 1939ko urtarrilaren 1a - Canterbury, 2022ko urriaren 6a) ingeles motoziklista izan zen.
Moto GP mailan lehiatu zen 1961etik 1976ra eta munduko txapelketak irabazi zituen hiru mailetan.
Guztira zazpi munduko txapelketa irabazi zituen:
* 125 cc: 1968
* 250 cc: 1964, 1965, 1968, 1971
* 500 cc: 1973, 1974
* TT Formula: 1977.
* Datuak: Q722828
* Multimedia: Phil Read / Q722828
# Philadelphia (filma)

Philadelphia (euskaraz Filadelfia) 1993ko Jonathan Demme estatubatuar zinema zuzendariaren drama filma bat da. Bertan hiru gai nagusi jorratzen dira: homosexualitatea, homofobia eta HIESa, gaixotasun hau Hollywoodeko filma batean modu irekian aipatu zen lehenbiziko aldia izan zelarik.
Bi Oscar Sari irabazi zituen: Gizonezko aktore onenaren Oscar Saria (Tom Hanks) eta Jatorrizko abesti onenaren Oscar Saria, azken hau Bruce Springsteen abeslari eta musikariaren Streets of Philadelphia abestiari esker.
Antonio Banderas espainiar aktorearen Hollywoodeko lehen agerpena ere izan zen.

## Argumentua

Andrew Beckett (Tom Hanks) abokatu gazte eta arrakastatsuaren bizitza HIESa duela jakitean eta bere abokatu bulegoti kaleratzen dutenean aldatu egingo da. Orduan, Joseph Miller (Denzel Washington) abokatua defenda dezan kontratatu eta garaiko estatubatuar gizartean gaixotasun honi buruaz dagoen iritzi publikoaren aurka borrokatu beharko dira.

## Aktorea

* Tom Hanks: Andrew Beckett
* Denzel Washington: Joe Miller
* Mary Steenburgen: Belinda Conine
* Jason Robards: Charles Wheeler
* Antonio Banderas: Miguel Alvarez
* Ron Vawter: Bob Seidman
* Daniel Chapman: Ospitaleko narratzailea
* Charles Glenn: Kenneth Killcoyne
* Joanne Woodward: Sarah Beckett
* David Drake: Bruno

## Kanpo estekak

* Philadelphia filmaren IMDBko fitxa irakurgai (Ingelesez)
* Datuak: Q204057
# Philadelphia Eagles

Philadelphia Eagles AEBtako Pennsylvania estatuko Filadelfia hirian egoitza duen amerikar futbol talde profesional bat da. NFL liga profesionalean jokatzen du. 1933an sortu zen eta etxeko partiduak Lincoln Financial Field estadioan jokatzen ditu.

## Palmaresa

- Super Bowl: 1
* 2017 (LII)
- Liga Txapelketa: 4
* NFL txapelketa: 3: 1948, 1949, 1960
- Konferentziako Txapeldunak: 4
* NFL Ekialdea: 1960
* NFC Ekialdea: 1980, 2004, 2017
- Dibisioko Txapeldunak: 13
* NFL Ekialdea: 1947, 1948, 1949, 1960
* NFC Ekialdea: 1980, 1988, 2001, 2002, 2003, 2004, 2006, 2010, 2013, 2017

## Iruditegia

* Lincoln Financial Field.
* Jeffrey Lurie.
* Randall Cunningham.
* Donovan McNabb.
* Mark Sanchez.
* Carson Wentz.

## Kanpo estekak

* Philadelphia Eagles taldearen webgune ofiziala (Ingelesez)
* Datuak: Q219714
* Multimedia: Philadelphia Eagles / Q219714
# Phil Mickelson

Philip Alfred Mickelson, Lefty ezizena (San Diego, Kalifornia, 1970eko ekainaren 16a) estatubatuar golflaria da. Eskuina den arren, golfean jokatzen du ezkerrarekin. 1992an debuta egin zuen profesionaletan. Sei Grand Slameko txapelketa irabazi ditu (Masters Txapelketa 2004an, 2006an eta 2010ean, P. G. A. Txapelketa 2005ean eta 2021ean eta Erresuma Batuko Golf Irekia 2013an). Orain arte 55 txapelketa profesional irabazi ditu. Ryder Cup ere hiru aldiz irabazi du (1999an, 2008an eta 2016an).
* Datuak: Q325374
* Multimedia: Phil Mickelson / Q325374
# Philadelphia (Tennessee)

Philadelphia Ameriketako Estatu Batuetako hiri bat da. Loudon konderrian dago, Tennessee estatuan. 607 biztanle ditu, 4,13807 kilometro koadroko azaleran banatuta.

## Ikus, gainera

* Loudon konderria

## Kanpo estekak

* Datuak: Q2490406
* Multimedia: Philadelphia, Tennessee / Q2490406
# Palermo Football Club

Palermo Football Club Palermo hiriko futbol talde nagusia da, lehen mailan jokatzen ari dena.

## Historia

1900 urtean Anglo Panormitan Athletic and Football Club sortu zen Palermon eta Siziliako talde zaharrena eta Italia hegoaldeko bigarrena da. 1907an Palermo Foot-Ball Club izena hartu zuen eta 1919an Unione Sportiva Palermo.
Urrezko aroa 70. hamarkadan ezagutu zuen Italiako Kopako bi finaletara iritsi zenean, baina bietan galtzaile atera zen, 1974an Bolognaren aurka penaltietan eta 1979an Juventusen aurka luzapenean. 1987ko udan arazo ekonomiko larrien erruz taldea desagertu eta berria fundatu behar izan zen Unione Sportiva Città di Palermo izenarekin.
2004an lehen mailara itzuli zen eta goiko postuetan sarritan ibili da, hiru aldiz bosgarren egin duelarik. 2016an ordea 16. postuan gelditu zen eta 2017an maila galdu du.

## Uniformea

* 1900 ||
* 1907-tik ||
* 2014-15 ||
* 2015-16 ||
* 2016-17 ||

## Palmaresa
### Italian: 0

* Italiako futbol liga (0):
** bosgarrena 2006, 2007 eta 2010ean.
* Bigarren maila (5): 1932, 1948, 1968, 2004, 2014
* Italiako futbol kopa (0):
** finalista 1974, 1979 eta 2011an.

## Ikus, gainera

* Italiako futbol taldeen zerrenda

## Kanpo estekak

* (Italieraz) Taldearen webgune ofiziala
* Datuak: Q2674
* Multimedia: Palermo FC / Q2674
# Palermoita

Palermoita fosfato motako minerala da eta palermoita taldearen kidea da.

## Ezaugarriak

Palermoita fosfato mineralaren formula kimikoa hau da: ${\ce {(Li,Na)2(Sr,Ca)Al4(PO4)4(OH)4}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Palermoite: Mineral information, data and localities.» www.mindat.org (Noiz kontsultatua: 12-05-2019).
# Palermoko harria

Palermoko harria diorita deritzan harri beltzezko lauza baten zatirik handiena da. Aro aurredinastikotik V. dinastiara arteko gertaera multzo bat grabatua du, hala nola zeremoniak, abere erroldak, Niloren hazkuntzaren urteroko maila eta faraoiaren izena. Izena Italiako Palermo hiritik hartu zuen, bertako Arkeologia Museoan baitago.
Zati horrek 43 zentimetroko garaiera eta 30 zentimetroko zabalera du, 2 metroko garaiera eta 60 zentimetroko zabalera bide zituen lauza batetik datorren arren. Dokumentu horren edo antzerako baten zati txikiagoak Kairoko Egiptoar Museoan eta Londresko Petrie Museoan daude.
Testua hiru erregistro horizontaletan banatuta dago:
* goikoak garai hartako faraoiaren izena adierazten du.
* erdikoak gertaera nabarmenak: jaialdiak, abere kontaketa, etab.
* behekoak urteroko Niloren hazkuntza.
Goiko lerroan, Behe Egiptoko zenbait gobernari aurredinastikoren izenak daude: Seka, Khaau, Tiu, Tiesh, Neheb, Wazner, Mehet...

## Ikus, gainera

* Rosetta harria

## Kanpo estekak

* (Gaztelaniaz) Egiptologia. Francisco López: Palermoko harria.
* (Gaztelaniaz) Palermoko harrian, Den faraoiaren erregealdiko gertaeren erregistroa
* Datuak: Q308855
* Multimedia: Palermo stone / Q308855
# Palermoko metropoli-hiria

Palermoko metropoli-hiria (italieraz: Città Metropolitana di Palermo) Italiako hegoaldeko metropoli-hiri bat da, Sizilia eskualdekoa, 2015ean Palermoko probintzia ordezkatu zuena. Hiriburua Palermo da. 5.009 km² ditu, eta 2015ean 1.276.525 biztanle zituen.

## Udalerriak

Metropoli hiriko udalerririk jendetsuena Palermo da, 700.000 biztanlerekin.

## Kanpo estekak

* Datuak: Q20795016
* Multimedia: Metropolitan city of Palermo / Q20795016
# Palermo (Kalifornia)

Palermo Ameriketako Estatu Batuetako erroldak esleitutako leku bat da. Butte konderrian dago, Kalifornia estatuan. 5.555 biztanle ditu, 75,566179 kilometro koadroko azaleran banatuta.

## Ikus, gainera

* Butte konderria

## Kanpo estekak

* Datuak: Q2565536
# Palermo udalerria, Grundy konderria (Iowa)

Palermo udalerria Ameriketako Estatu Batuetako Iowa estatuko udalerri bat da, Grundy konderrian. Azken zentsuaren arabera 3.059 biztanle zituen.

## Ekonomia

2020ko zentsuaren arabera, Palermo udalerriak 1170 etxebizitza zeuden. Per capita diru-sarrerak 33.763 estatubatuar dolar ziren.

## Kanpo estekak

* Datuak: Q9043258
# Palermoko probintzia

Palermoko probintzia Italiako bosgarren populatuena da, herrialdeko hego-mendebaldean eta Siziliako uhartean kokatutatakoa.
Palermo hiri nagusia eta hiriburua da.

## Herriak

Alia Alimena Aliminusa Altavilla Milicia Altofonte Bagheria Balestrate Baucina Belmonte Mezzagno Bisacquino Blufi Bolognetta Bompietro Borgetto Caccamo Caltavuturo Campofelice di Fitalia Campofelice di Roccella Campofiorito Camporeale Capaci Carini Castelbuono Casteldaccia Castellana Sicula Castronovo di Sicilia Cefalà Diana Cefalù Cerda Chiusa Sclafani Ciminna Cinisi Collesano Contessa Entellina Corleone Ficarazzi Gangi Geraci Siculo Giardinello Giuliana Godrano Gratteri Isnello Isola delle Femmine Lascari Lercara Friddi Marineo Mezzojuso Misilmeri Monreale Montelepre Montemaggiore Belsito Palazzo Adriano Palermo Partinico Petralia Soprana Petralia Sottana Piana degli Albanesi Polizzi Generosa Pollina Prizzi Roccamena Roccapalumba San Cipirello San Giuseppe Jato San Mauro Castelverde Santa Cristina Gela Santa Flavia Sciara Scillato Sclafani Bagni Termini Imerese Terrasini Torretta Trabia Trappeto Ustica Valledolmo Ventimiglia di Sicilia Vicari Villabate Villafrati
Probintziako herririk jendetsuenak honakoak dira:
| Postua | Herria | Biztanleria |
| 1 | Palermo | 656.267 |
| 2 | Bagheria | 55.797 |
| 3 | Monreale | 36.722 |
| 4 | Carini | 33.660 |
| 5 | Partinico | 31.797 |
| 6 | Termini Imerese | 27.458 |
| 7 | Misilmeri | 27.192 |
| 8 | Villabate | 20.247 |
| 9 | Cefalù | 13.774 |
| 10 | Cinisi | 11.679 |

## Ikus, gainera

* Italiaren banaketa administratiboa

## Kanpo estekak

* Datuak: Q16227
* Multimedia: Province of Palermo / Q16227